Wolverhampton Wanderers FC

Wolverhampton Wanderers Football Club, algemeen bekend as Wolves, is ’n professionele sokkerklub wat in Wolverhampton, Engeland gebaseer is. Die klub ding mee in die Premier League, die hoogste vlak van Engelse sokker. Die klub speel sedert 1889 by Molineux-stadion, nadat hulle vanaf Dudleyweg daarheen verskuif het. Die klub se tradisionele drag bestaan uit ougoud hemde en sokkies met swart kortbroeke. Sedert 1979 het die drag ook die klub se wolfskop-embleem op.

Langbestaande mededingendhede bestaan teen ander klubs in die Wes-Midlands, insluitend Aston Villa, Stoke City en Birmingham City, maar die belangrikste is die Black Country-derby teen West Bromwich Albion. Sedert 2016 is die klub besit deur die Chinese konglomeraat Fosun International.

Die klub is in 1877 gestig as St. Luke’s F.C. en het twee jaar later sy naam verander na Wolverhampton Wanderers. Hulle was een van die stigterslede van die Football League in 1888. Hulle het die FA-beker vir die eerste keer gewen in 1893, en weer in 1908 as ’n Tweede Divisie-span nadat hulle twee jaar tevore gerelegeer is. In 1923 het hulle tot die Derde Vlak afgeval, maar het die Derde Divisie Noord in 1923–24 gewen, en later die Tweede Divisie in 1931–32.

Die span is drie keer gekroon as Engelse Liga-kampioen – in 1953–54, 1957–58 en 1958–59 – alles onder bestuur van Stan Cullis. Wolves het ook nog twee FA-beker-eindstryde gewen, in 1949 en 1960. Ná relegasie in 1965, ná 26 opeenvolgende seisoene in die hoogste vlak, het hulle weer bevordering behaal tot die Eerste Divisie in 1966–67. Wolves het die Ligabeker gewen in 1974 en 1980, en weer die Tweede Divisie-titel in 1976–77.

Wolves het ’n finansiële krisis beleef tydens die resessie van die vroeë 1980’s, wat daartoe gelei het dat die klub amper gelikwideer is in 1982. In die vyf seisoene tussen 1981–82 en 1985–86 is Wolves vier keer gerelegeer (alhoewel daar ook een bevordering in 1982–83 was), wat beteken dat die klub in wat toe die Football League Vierde Divisie was (nou EFL League Two) beland het – die eerste (en tot dusver enigste) keer in die klub se geskiedenis. Die klub het egter onmiddellik herstel en, nadat hulle die eindstryd van die eerste Football League-uitspeeltoernooi in 1987 verloor het, het Wolves die Vierde Divisie en Football League Trophy titels gewen in 1987–88, gevolg deur die Derde Divisie-titel in 1988–89.

Na veertien seisoene in die tweede vlak tussen 1989 en 2003, het Wolves die Premier League – wat in 1992 gestig is – vir die eerste keer bereik deur oorwinning in die 2003-uitspeelrondtes, alhoewel hulle ná net een seisoen weer gerelegeer is. Wolves het die Championship gewen in 2008–09 om terug te keer na die Premier League, maar is weer gerelegeer in 2011–12, en nogmaals in 2012–13 (na EFL League One). Die klub het daarna teruggekeer na die Premier League deur eers die League One-titel te wen in 2013–14, gevolg deur nog ’n Championship-titel in 2017–18.

Wolves was een van die eerste Britse klubs om floudligte by hul tuisveld te installeer in 1953, waarna hulle tussen 1953 en 1956 gereël het vir uitgesaai floudlig-vriendskaplike wedstryde teen toonaangewende oorsese spanne – wat instrumenteel was in die stigting van die Europese Beker (nou bekend as die UEFA Champions League) in 1955. Wolves het die kwarteindronde van die kompetisie in 1959–60 bereik, asook die halfeindronde van die 1960–61 Europese Bekerwenner-beker en die eindstryd van die eerste UEFA-beker in 1972. Ná ’n afwesigheid van 39 jaar van UEFA-kompetisie, het hulle die UEFA Europa League-kwarteindronde bereik in 2020.

 Verwysings 

 Eksterne skakels 
 Amptelike webwerf

Kategorie:Engelse sokkerklubs